Google fejrer 30 år med World Wide Web

I disse dage er det 30 år siden at Tim Berners-Lee indsendte rapporten “Information Management: A Proposal” til CERN og derved skabte det, vi alle sammen kender som internettet. Altså den grafiske brugerflade, der er smurt hen over alle netværksstandarderne, med hyperlinks som portaler mellem HTML-sider. Det fejrer Googles Doodle-team med en ny doodle, i form af en charmerende 8-bit udgave af Google-logoet, komplet med modem og (langsom) browser.

Ærgerligt nok er dagens doodle, af uvisse årsager, ikke tilgængelig i Danmark, men har du en VPN-forbindelse, kan du besøge den amerikanske Google-side og få adgang til herligheden. Eller du kan se den lige her:

I dagens anledning har Google også tilføjet et “Happy Birthday to the World Wide Web”-link, der leder ind til artiklen The World Wide Web: The Invention That Connected The World, hvor der laves en kort, primært visuel gennemgang af nettets historie, hvordan det virker og den hastige vækst til et “5 milliarder menneskers netværk” idag.

Nettet skal reddes

Tim Berners-Lee, manden vi kan takke for World Wide Web, har i dagens anledning skrevet en artikel, hvor han advarer om, at vi alle sammen må beskytte nettet.

– Mens internettet har skabt mulighed for at give marginaliserede grupper en stemme og gjort vores dagligdag lettere, har den også skabt mulighed for svindlere, givet en stemme til dem, der spreder had og gjort alle former for kriminalitet lettere at begå, skriver Berners-Lee blandt andet.

– Internettet er for alle, og vi har kollektivt beføjelsen til at ændre det. Det bliver ikke let. Men hvis vi drømmer lidt og arbejder meget, kan vi få det web, vi ønsker, skriver han videre.

Hele artiklen kan læses her: Thirty years after he invented the World Wide Web, Tim Berners-Lee says we all must act to save it.

Her er landene, markeret med blåt, hvor dagens World Wide Web doodle kan ses.

Google fejrer 30 år med World Wide Web